OpenLLM-France/wikimedia huggingface dataset:
# Línia evolutiva de Venonat

Aquesta línia evolutiva de Pokémon inclou Venonat i Venomoth.

## Venonat

Venonat és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i verí. Evoluciona en Venomoth.

### Característiques

Viu entre les ombres d'arbres alts, on menja insectes. Li atrau la llum a la nit. En el joc Pokémon Go es necessiten 50 caramels de Venonat per evolucionar-lo a Venomoth.

## Venomoth

Venomoth és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i verí. Evoluciona de Venonat.

## Enllaços externs

* Web oficial de Pokémon
* Venonat a Bulbapedia (anglès)
* Venomoth a Bulbapedia (anglès)

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
* ↑ Pokémon Red de Nintendo Game Boy
Espècies de Pokémon :
# MRW

MRW és una empresa de transports i enviaments espanyola amb seu a Barcelona. La seva seu social es traslladà de Barcelona a València arran de la fuita de seus de Catalunya. Compta amb unes 1370 franquícies i 60 plataformes logístiques distribuïdes a Andorra, Espanya, Gibraltar, Portugal i Veneçuela. Té uns 14.000 empleats. És l'única empresa de missatgeria homologada per al transport d'animals.
Va ser fundada l'any 1977 per Francisco Martín Frías, el seu conseller delegat fins a presentar la seva dimissió al maig de 2012, i soci minoritari de l'empresa, amb el 26 % de les accions, juntament amb la família Corrales, propietària del 59 %, i la família Rillo, amb el 15 %.

## Referències

* ↑ «MRW traslada su sede de Barcelona a Valencia». EuropaPress, 09-10-2017.
* ↑ «Los accionistas de MRW expulsan a Francisco Martin Frias» (en castellà). Barcelona: eleconomista.es, 28-06-2012. [Consulta: 27 desembre 2012].

## Enllaços externs

* MRW - Lloc web oficial
# Shide

Shide (紙垂・四手) és una serpentina de paper en forma de ziga-zaga, que sovint s'adjunta a un shimenawa (標縄・注連縄・七五三縄) o un tamagushi (玉串), que s'utilitza en els rituals xintoistes.
En el ritual de purificació s'utilitza un haraegushi (祓串) o «vareta de raig», anomenat així pel shide de paper que adorna la vareta. Una vareta similar, usada per una miko (巫女) per a la purificació i la benedicció, és el gohei (御幣) amb dos shide. Un sacerdot xintoista mou l'haraegushi sobre una persona, objecte o propietat recentment comprada, com ara un edifici o cotxe. La vareta és mou a un ritme lent, però amb una mica de força perquè les shide facin un soroll en cada pas de la vareta. Per a les noves propietats es realitza un ritual similar conegut com jijin sai, realitzat amb un haraegushi amb una part enganxada al terra (tancada amb un shimenawa) i sake, o el ritual amb sake puriificat conegut com o-miki. L'haraegushi ha estat utilitzat durant segles en cerimònies xintoistes i té similituds en la cultura ainu. A la cultura Ainu, una branca de salze anomenada inaw (イナウ) o inau s'assembla molt al haraegushi xinto, i s'utilitza en rituals de benedicció similars.
# Juan González Arintero

Juan González Arintero OP (24 de juny de 1860, Lugueros, Espanya - 20 de febrer de 1928, Salamanca, Espanya) fou un frare dominic i teòleg espanyol.

## Biografia

Arintero entrà a l'Orde de Predicadors a Corias, Astúries, el 1875. Com especialista en ciències naturals, fou docent als col·legis de Bergara, Corias, Valladolid i després a l'Angelicum de Roma. El 1921 fundà a Bilbao la revista Vida sobrenatural. Contribuí a la restauració dels estudis místics a Espanya a principis del segle XX i difongué moltes idees sobre la mística, la santedat i la perfecció que influïren després al Concili Vaticà II.

## Obres

* 1892 El diluvi universal demostrat per la geologia
* 1898 L'evolució i la filosofia cristiana
* 1901 L'hexàmeron i la ciència moderna
* 1904 Teologia i teofòbia
* 1908 Evolució mística
* 1916 Qüestions místiques
* 1919 Exposició mística del Càntic dels Càntics
* 1923 Les escales de l'amor

## Referències

* ↑ Martinez Juan, Manuel Ángel (2010). "La Verdadera Evolución de la Iglesia según Juan González-Arintero, OP," Ciencia Tomista 137 (1):107-138.
* ↑ Requena, Federico M. (1999). Espiritualidad en la España de los Años Veinte: Juan G. Arintero y la Revista La Vida Sobrenatural (1921-1928). Pamplona: Ediciones Universidad de Navarra.
# Fotínia

Fotínia (Photinia) és un gènere de plantes amb flor de la família Rosaceae.

## Característiques

Les fotínies són arbres menuts, arbusts i mates. N'hi ha espècies perennifòlies i caducifòlies. Photinia és una planta tòxica per al ramat. Les fulles de Photinia són una font d'aliment de les erugues d'algunes papallones, com la Hemithea aestivaria, Colotois pennaria i Xestia c-nigrum.

## Espècies
### Espècies perennifòlies

* Photinia amphidoxa (vegeu Stranvaesia amphidoxa)
* Photinia anlungensis
* Photinia beckii
* Photinia berberidifolia
* Photinia bodinieri
* Photinia chihsiniana
* Photinia chingiana
* Photinia crassifolia
* Photinia davidiana (vegeu Stranvaesia davidiana)
* Photinia glabra - fotínia del Japó
* Photinia glomerata
* Photinia integrifolia
* Photinia kwangsiensis
* Photinia lanuginosa
* Photinia lasiogyna
* Photinia lasiopetala
* Photinia lochengensis
* Photinia loriformis
* Photinia megaphylla
* Photinia nussia (vegeu Stranvaesia nussia)
* Photinia prionophylla
* Photinia prunifolia
* Photinia raupingensis
* Photinia serratifolia (syn. Photinia serrulata)
* Photinia stenophylla
* Photinia tomentosa (see Stranvaesia tomentosa)
* Photinia tushanensis
* Photinia zhejiangensis

### Espècies caducifòlies

* Photinia arguta (syn. Pourthiaea arguta)
* Photinia beauverdiana (syn. Pourthiaea beauverdiana)
* Photinia benthamiana (syn. Pourthiaea benthamiana)
* Photinia bergerae
* Photinia blinii
* Photinia calleryana (syn. Pourthiaea calleryana)
* Photinia callosa
* Photinia chingshuiensis (syn. Pourthiaea chingshuiensis)
* Photinia fokienensis
* Photinia hirsuta
* Photinia impressivena
* Photinia komarovii
* Photinia lucida (syn. Pourthiaea lucida)
* Photinia obliqua
* Photinia parvifolia (syn. Pourthiaea parvifolia)
* Photinia pilosicalyx
* Photinia podocarpifolia
* Photinia schneideriana
* Photinia tsaii
* Photinia villosa (syn. Pourthiaea villosa)

## Usos

Les fotínies són plantes ornamentals molt populars. N'hi ha nombrosos híbrids. Cal destacar:
* Photinia × fraseri (P. glabra × P. serrulata)
* Photinia × fraseri "Camilvy“
* Photinia × fraseri "Curly Fantasy“
* Photinia × fraseri "Red Robin“
* Photinia × fraseri "Little Red Robin“, similar a "Red Robin" però més petita
* Photinia × fraseri "Super Hedger“
* Photinia × fraseri "Pink Marble"(TM) o "Cassini"(TM)
* Photinia 'Redstart' (Stranvaesia davidiana × P. × fraseri)
* Photinia 'Palette'
* Photinia davidiana 'Fructu Luteo'
* Photinia davidiana 'Prostrata'

## Enllaços externs

* Flora de la Xina: Photinia
* Flora de la Xina: Stranvaesia
# Línia evolutiva de Voltorb

Aquesta línia evolutiva de Pokémon inclou Voltorb i Electrode.

## Voltorb

Voltorb és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus elèctric i evoluciona a Electrode.

## Electrode

    Si buscàveu el conductor elèctric, vegeu Elèctrode.
Electrode és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus elèctric i evoluciona de Voltorb.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Voltorb a Bulbapedia (anglès)
* Electrode a Bulbapedia (anglès)
Espècies de Pokémon :
# Pèndol de Pohl

El pèndol de Pohl és un pèndol de torsió constituït per un volant o disc metàl·lic (vg, coure) que pot girar al voltant d'un eix i que, mitjançant un ressort espiral, recupera la seva posició d'equilibri, oscil·lant al voltant d'aquesta posició.
La idea original es deu al físic alemany Robert Wichard Pohl

## Freqüència i període de les oscil·lacions

Ja que el pèndol de Pohl és una variant del pèndol de torsió, la freqüència angular i el període de les seves oscil·lacions lliures venen donats per les mateixes expressions, és a dir,
   $\Omega ={\sqrt {\frac {\tau }{I}}}\qquad \qquad \Rightarrow \qquad \qquad T=2\pi {\sqrt {\frac {I}{\tau }}}$
on $\tau \,$ és el coeficient de torsió del ressort espiral, el valor depèn de la seva forma i dimensions i de la naturalesa del material i $\,I$ és el moment d'inèrcia del volant.

## Utilitats i usos

El mecanisme es fa servir en els rellotges de polsera mecànics, accionat mitjançant un ressort espiral, tenen un període d'oscil·lació que es pot calcular mitjançant la fórmula anterior. El rellotge està regulat mitjançant l'ajustament del moment d'inèrcia de la roda o volant d'inèrcia $I\,$ (mitjançant uns cargols) i de forma més precisa mitjançant el canvi del coeficient de torsió $\tau \,$ del ressort.

## Vegeu també

* Pèndol de torsió

## Referències
### Bibliografia

* Serway, Raymond A.; Jewett, John W.. Physics for Scientists and Engineers (en anglès). 6 ª. Brooks/Cole, 2004. ISBN 0-534 - 40842-7.
* Klaus Lüders, Robert Otto Pohl. Pohls Einführung in die Physik: Band 1: Mechanik, Akustik und Wärmelehre. Springer DE, 17. octubre 2008, p. 195ff. ISBN 978-3-540-76337-6 [Consulta: 11 novembre 2012].
* Hans Joachim Eichler, Heinz-Detlef Kronfeldt, Jürgen Sahm; Jürgen Sahm. Das Neue Physikalische Grundpraktikum. Springer DE, 21. setembre 2005, p. 75ff. ISBN 978-3-540-21453-3 [Consulta: 11 novembre 2012].
* Friedhelm Kuypers. Physik für Ingenieure und Naturwissenschaftler. John Wiley & Sons, 4 octubre 2012, p. 144ff. ISBN 978-3-527-66957-8 [Consulta: 11. novembre 2012].
* Ludwig Bergmann, Clemens Schaefer. Lehrbuch Der Experimentalphysik: Mechanik, Relativität, Wärme. Walter de Gruyter, 1998, p. 654ff. ISBN 978-3-11-012870-3 [Consulta: 11. novembre 2012].
* Klaus G. Schröder. Schulexperimente zum Chaos am Pohlschen Pendel [Consulta: 3. Juli 2013]. Arxivat 2016-03-04 a Wayback Machine.

## Enllaços externs

* Curs Interactiu de Física a Internet. Ángel Franco García.
# MRG

MRG té els següents significats:
* Moviment dels Radicals d'Esquerra (del seu nom en francès Mouvement des Radicaux de Gauche), partit polític de França, antecessor del Partit Radical d'Esquerra
* Moviment de Resistència Global, moviment internacional antiglobalització
* Govern Revolucionari de Manipur (del seu nom en anglès Manipur Revolutionary Government), moviment d'alliberament històric de Manipur (Índia)
* Magnetoresistència gegant, efecte quàntic de magnetoresistència, present en certs materials
# Apogon fukuii

Apogon fukuii és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 9,3 cm de longitud total.

## Distribució geogràfica

Es troba al Japó.

## Referències

* ↑ AQUATAB.NET
* 1 2 «Apogon fukuii» (en anglès). FishBase. Froese, Rainer; Pauly, Daniel (editors).

## Bibliografia

* Hayashi, M. 1990. Two new cardinalfish (Apogonidae: genus Apogon) from the Indo-west Pacific. Sci. Rep. Yokosuka City Mus. Núm. 38: 7-18.
# Sim (Txeliàbinsk)

* Per a altres significats, vegeu «Sim».
Sim - Сим (rus) és una ciutat de l'óblast de Txeliàbinsk, a Rússia.

## Geografia

Sim es troba a la vora del riu Sim, a 12 km al sud-est de Miniar, a 27 km a l'est d'Aixà, a 108 km a l'est d'Ufà i a 239 km a l'oest de Txeliàbinsk.

## Història

La fundació de Sim es remunta al 1759. Al començament era un centre siderúrgic construït al voltant de la fàbrica Simski Zavod. Després rebé l'estatus de possiólok (poble) el 1928, i finalment obtingué l'estatus de ciutat el 13 de novembre del 1942, quan fou reanomenada Sim.
Viccionari
# Juan Gracia Colás

Juan Gracia Colás (Bilbao, 1888 - París, 1941) fou un polític socialista basc. De formació autodidacta, va estudiar comptabilitat i peritatge mercantil, ingressant per oposició a l'Ajuntament de Bilbao com a inspector de tributs. També fou membre del PSOE i molt actiu a favor de l'esperanto.
Durant la Segona República Espanyola fou primer tinent d'alcalde, regidor i tercer tinent d'alcalde de l'Ajuntament de Bilbao. Durant la guerra civil espanyola fou membre de la Junta de Defensa de Biscaia pel PSOE i més tard Conseller d'Assistència Social del Govern d'Euzkadi. Va organitzar el devessall de refugiats guipuscoans que arribaven a terres biscaïnes després de la caiguda den mans franquistes i, en col·laboració amb Alfredo Espinosa Uribe i més tard amb Eliodoro de la Torre y Larrinaga, va estendre la seva labor a Catalunya. En acabar la guerra es va exiliar a França, on fou el responsable de la xarxa Refugiats Bascos i de la Delegació espanyola per a la Infància Evacuada. Va morir a París l'abril de 1941.

## Enllaços externs

* Ressenya biogràfica Arxivat 2007-11-22 a Wayback Machine.
# Fonda

«Fonda» té aquests significats:
* Fonda, posada o hostal, establiment on els viatgers poden adquirir menjar, beguda i allotjament
* Fonda (Iowa), població dels Estats Units a l'estat d'Iowa
* Fonda (Nova York), població dels Estats Units a l'estat de Nova York
* Henry Fonda (Grand Island, Nebraska, 1905 - Los Angeles, 1982), actor de cinema i teatre estatunidenc
* Jane Fonda (1937), actriu, escriptora i activista política dels Estats Units
* Peter Fonda, (Nova York, 1940 – Los Angeles, 2019), actor estatunidenc
Viccionari
# Lugo (desambiguació)

«Lugo» té aquests significats:
* Lugo, un municipi de Galícia.
* Província de Lugo, una província de Galícia.
* Comarca de Lugo, una comarca de Galícia.
* Lugo (Ravenna), un municipi de la província de Ravenna a Itàlia.
* Lugo di Vicenza, un municipi de la província de Vicenza a Itàlia.
* Lugo-di-Nazza, un municipi francès, del departament d'Alta Còrsega, Còrsega, França.
# Sisó crestat

El sisó crestat (Lophotis ruficrista) és una espècie de gran ocell de la família dels otídids (Otididae) que habita sabanes de l'Àfrica Meridional, des del sud d'Angola, deZàmbia i de Moçambic, cap al sud, per Zimbàbue, Namíbia i Botswana, fins a Sud-àfrica.
# Ras Djezira

Ras Djezira (àrab: رأس الجزيرة, Raʾs al-Jazīra, ‘Cap de l'Illa’) és un cap de la costa oriental de Tunísia, situat a la part més meridional de la governació de Mahdia. A la vora hi ha la vila de Mellouleche. Està uns 10 km al sud del cap de Ras Ifriqya.
# Luçan (Gard)

Lussan és un municipi francès, situat al departament del Gard i a la regió d'Occitània.
# Armando Latini

Armando Latini (Roma, 20 de maig de 1913 - Roma, 1976) va ser un ciclista italià que va córrer durant els anys 30 i 40 del segle xx. Entre 1938 i 1940 i el 1946, un cop finalitzada la Segona Guerra Mundial que suposà un parèntesi en la seva carrera, fou professional.
El 1936, com a amateur, va prendre part en els Jocs Olímpics de Berlín, en què guanyà una medalla de plata en la prova del persecució per equips, formant equip amb Severino Rigoni, Bianco Bianchi i Mario Gentili.

## Palmarès

* 1932
** 1r a la Coppa Romolo Lazzaretti
* 1936
** Medalla de plata als Jocs Olímpics de Berlín en persecució per equips

## Referències

* ↑ «LATINI Armando». [Consulta: 29 gener 2022].
* ↑ «Olympedia – Armando Latini». [Consulta: 29 gener 2022].

## Enllaços externs

* Fitxa d'Armando Latini a sitiodeciclismo.net
# Sedum caespitosum

Sedum caespitosum és una espècie de planta crassulàcia.

## Descripció

Planta herbàcia anual i suculenta, petita de 2–5 cm d'alt, ramificada, sovint vermellenca, glabra. Fulles alternades inclinades cap amunt, gruixudes, oblongo-ovalades, no clarament punxagudes, sense esperó a la base. 3–6 mm de llarg. Flors blanques cap a vermelloses. Fruits en valves de poques llavors.

## Distribució i hàbitat

A l'oest de la conca del Mediterrània.En llocs secs en pastures u zones sorrenques obertes.

## Taxonomia

Sedum caespitosum va ser descrita per (Cav.) DC. i publicada a Prodromus Systematis Naturalis Regni Vegetabilis 3: 406. 1828.

### Etimologia

caespitosum: epítet específic llatí que significa "de gespa".

### Sinònims

* Aithales cespitosa (Cav.) Webb i Berthel.
* Crassula cespitosa Cav.
* Crassula diffusa Lam.
* Crassula magnolii DC.
* Procrassula cespitosa (Cav.) Fourr.
* Procrassula magnolii Griseb.
* Sedum deserti-hungarici Simonk.
* Sedum erythrocarpum Pau
* Sedum rubrum (L.) Thell.
* Tillaea rubra L.

## Referències

* ↑ Bayer, Ehrentraud; Buttler K. P., Finkenzeller X., Grau J.. Plantas del Mediterráneo. Barcelona: Blume, 1989. ISBN 84-7031-629-X.
* ↑ García Muñoz, B. Plantas de Ávila, mi ciudad. Ávila:Obra Social Caja de Ávila, 2004. ISBN 84-96264-09-2.
* ↑ «Sedum caespitosum». Tropicos.org. Missouri Botanical Garden. [Consulta: 22 febrer 2013].
* ↑ En Epítetos Botánicos
* ↑ Sedum caespitosum en PlantyList consultat el 28 de maig de 2011

## Bibliografia

* Jansson, C. A. & K. H. Rechinger. 1970. Crassulaceae. Fl. Iranica 72: 1–32.
# Juan Ginés Sánchez Moreno

Juan Ginés Sánchez Moreno, més conegut com a Juan Sánchez (Aldaia, l'Horta Oest, 15 de maig de 1972) és un exfutbolista professional valencià. Es va formar al planter del València CF. Jugava de davanter i el 2006 es va retirar. Posteriorment va formar part del cos tècnic del València CF.
Va ser internacional amb la selecció espanyola en una ocasió, el 18 de novembre del 1998 en el partit disputat a Salern: Itàlia-2; Espanya-2.

## Clubs

* València B - ????-1993 - Segona B
* València CF - 1992-1993 - Primera divisió
* RCD Mallorca - 1993-1994 - Segona divisió
* Celta de Vigo - 1994-1999 - Primera divisió
* València CF - 1999-2004 - Primera divisió
* Celta de Vigo - 2004-2006 - Segona divisió (2004/2005); Primera divisió (2005/2006)

## Palmarès
### Títols estatals

* 1 Supercopa d'Espanya - València CF - 1999
* 2 Lligues - València CF - 2001-2002 i 2003-2004

### Títols internacionals

* 1 Copa de la UEFA - València CF - 2004

## Enllaços externs

* Juan Sánchez a www.lfp.es
# Lugoff

Lugoff és una concentració de població designada pel cens dels Estats Units a l'estat de Carolina del Sud. Segons el cens del 2000 tenia 6.278 habitants.

## Demografia

Segons el cens del 2000, Lugoff tenia 6.278 habitants, 2.364 habitatges i 1.846 famílies. La densitat de població era de 188,8 habitants/km².
Dels 2.364 habitatges en un 40,8% hi vivien nens de menys de 18 anys, en un 62,1% hi vivien parelles casades, en un 13,2% dones solteres, i en un 21,9% no eren unitats familiars. En el 19,1% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,04.
Per edats la població es repartia de la següent manera: un 29% tenia menys de 18 anys, un 6,8% entre 18 i 24, un 31% entre 25 i 44, un 23,8% de 45 a 60 i un 9,4% 65 anys o més.
L'edat mediana era de 35 anys. Per cada 100 dones de 18 o més anys hi havia 87,4 homes.
La renda mediana per habitatge era de 49.000 $ i la renda mediana per família de 55.461 $. Els homes tenien una renda mediana de 37.924 $ mentre que les dones 26.875 $. La renda per capita de la població era de 20.883 $. Entorn del 5,3% de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lugoff». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Lugoff». American Fact Finder. Oficina del Cens dels Estats Units, 12-01-2010.
# Societat Catalana de Física

La Societat Catalana de Física és una filial de l'Institut d'Estudis Catalans creada, el 1987, a conseqüència de la divisió de la Societat Catalana de Ciències Físiques, Químiques i Matemàtiques en quatre societats.
Fruit d'aquesta divisió de la Societat Catalana de Ciències Físiques, Químiques i Matemàtiques, a més de la Societat Catalana de Física, sorgiren també la Societat Catalana de Tecnologia, la Societat Catalana de Matemàtiques i la Societat Catalana de Química, totes elles es convertiren en quatre societats filials de l'IEC.

## Referències

* ↑ «.xml Societat Catalana de Física». Gran Enciclopèdia Catalana. Barcelona: Grup Enciclopèdia Catalana.
* ↑ «.xml Societat Catalana de Física». Gran Enciclopèdia Catalana. Barcelona: Grup Enciclopèdia Catalana.
# Puschwitz

Puschwitz (alt sòrab: Bóšicy) és un municipi alemany que pertany a l'estat de Saxònia. Es troba a 12 kilòmetres al nord-oest de Bautzen.

## Districtes

* Guhra (Hora), 62 h.
* Jeßnitz (Jaseńca), 179 h.
* Lauske (Łusč), 89 h.
* Neu-Jeßnitz (Nowa Jaseńca), 56 h.
* Neu-Lauske (Nowy Łusč), 52 h.
* Neu-Puschwitz (Nowe Bóšicy), 67 h.
* Puschwitz (Bóšicy), 110 h.
* Wetro (Wětrow), 305 h.
# Lvivske

Lvivske (Львівське) o Lvivska pivovarnia (Львівська пивоварня) és una companyia fabricant de cervesa de Lviv, Ucraïna. Fundada el 1715, és la cervesera ucraïnesa més antiga. La companyia és propietat de Baltic Beverages Holding. Lvivske produeix sis marques de cervesa tant per als mercats domèstics així com els exteriors.

## Cerveses

* Lvivske Premium - Pilsner, 4,7% ABV
* Lvivske 1715 - Pilsner, 4,0% ABV
* Lvivske Svitle ("Light") - Pilsner, 4,0% ABV
* Lvivske Mitsne ("Forta") - Strong Pilsner, 7,0% ABV
* Lvivske Porter - Stout, 8,0% ABV
* Lvivske Temne ("Fosca") - Pilsner, 4,2% ABV

## Referències

* ↑ «Carlsberg - Lvivske Premium». Arxivat de l'original el 2008-11-13. [Consulta: 15 abril 2010].
* ↑ Carlsberg - Lvivske 1715
* ↑ «Carlsberg - Lvivske Svitle». Arxivat de l'original el 2008-08-20. [Consulta: 15 abril 2010].
* ↑ «Carlsberg - Lvivske Mitsne». Arxivat de l'original el 2014-06-28. [Consulta: 15 abril 2010].
* ↑ «Carlsberg - Lvivske Porter». Arxivat de l'original el 2008-09-07. [Consulta: 15 abril 2010].
* ↑ «Carlsberg - Lvivske Temne». Arxivat de l'original el 2009-06-21. [Consulta: 15 abril 2010].

## Enllaços externs

* Lvivske.com
# Armando Husillos

Armando Mario Husillos (Morón, 5 de febrer de 1959) és un exfutbolista i entrenador argentí, que ocupava la posició de davanter.
Va iniciar la seua carrera professional el 1977 amb Boca Juniors, amb qui guanya la Copa Libertadores de 1978. També va militar al Loma Negra, San Lorenzo i Estudiantes de La Plata al seu país. Va ser el màxim anotador del campionat Nacional de 1983.
La segona part de la seua carrera la va desenvolupar a la competició espanyola, on va jugar en diversos conjunts de Primera, Segona i Segona Divisió B, com ara Cadis CF, Reial Múrcia, CD Tenerife, Màlaga CF i Cartagena FC.

## Com a entrenador

Va ser l'entrenador del Club Almagro, qui va portar a la promoció de Primera Argentina. Posteriorment, va estar al capdavant del Reial Múrcia. Entre 2006 i 2007 va dirigir al filial del Màlaga CF.

## Enllaços externs

* Fitxa del jugador